Държавен вестник, бр. 62, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  62
Увеличава се дисбалансът на силите в Черноморския басейн, като се наблюдава рязко увеличаване на по-
тенциала и бърза модернизация на Черноморския флот на Руската федерация. От 2015 г. насам бяха получени 
три нови фрегати пр. 11356, шест подводници с крилати ракети пр. 636.3 („Кило II“) и повече от десет про-
тиводиверсионни и патрулни катери. Паралелно с придобиването на бойни кораби, флотът бе модернизиран с 
два буксирни кораба ново поколение, модулни водолазни платформи и други спомагателни плавателни съдове. 
Към всичко изброено трябва да се акцентира и върху корабостроителната програма на Руската федерация, 
като от планираните 34 платформи за Черноморския флот през текущата година 16 кораба (три фрегати 
и тринадесет корвети, въоръжени с далекобойни крилати ракети „Калибър“ и „Оникс“) са в различни фази на 
строителство и заводски изпитания.
Същевременно Република Турция също реализира програми за нови ударни възможности на своите ВМС, 
които да са адекватни на съвременната специфика на военните операции. В ход е реализация на проекти 
за строеж на универсален десантен кораб-док – 1 (тип „Anadolu“), корвети – 12 (тип „MILGEM“), и подвод-
ници – 6 (тип „U-214-ТN/1800“), а турски перспективни образци противокорабни ракети „SOM“ („Stand-off 
Missile“) и „ATMACA“, осигуряващи голяма максимална дистанция на стрелба, са в различни етапи на изпи-
тания.
С така създалата се перспектива за развитие в региона в сферата на военноморския компонент Румъния 
също декларира намерения за модернизация на Военноморските сили. В съответствие с утвърдените планове 
за развитие на ВС до 2026 г. ВМС на Румъния се очаква да придобият четири многофункционални корвети, 
(проект „SIGMA“), до два дивизионни комплекта далекобойни брегови противокорабни ракетни комплекси, 
както и да модернизират две фрегати (тип „22“) и три ракетни корвети (тип „Тарантул“). Оповестени са 
намерения и за придобиване на до две подводници от малък тип. С реализирането на тези планове ударните 
способности на ВМС на Румъния ще нараснат осезаемо и ще осигурят както бреговата отбрана на румънско-
то крайбрежие, така и сдържащи функции в северозападната част на Черно море по отношение действията 
на корабите и подводниците от Черноморския флот на Русия.
Нарастналите миграционни потоци вследствие на кризата в Близкия изток имат значително въздейст-
вие върху морската сигурност в региона. Изолираните случаи на нелегален трафик на хора в Черно море са 
признак за предстоящо нарастване използването на морските коридори за нелегална имиграция, особено след 
затягане контрола на сухопътната граница.
Всичко казано до тук обуславя нарастването на значимостта на ефективното изпълнение на специфич-
ните задачи на патрулните кораби от ВМС на Република България, както и запълването на дефицита от 
критични способности за ВМС.
3. ОБХВАТ
Съгласно „План за развитие на въоръжените сили до 2020“, „Програма за развитие на отбранител-
ните способности на Въоръжените сили на Република България 2020“ за поддържането и развитието на 
способностите на ВМС е необходимо стартирането на инвестиционен проект за придобиване на много-
функционален модулен патрулен кораб. Това ще повиши способностите на ВМС за участие в операции 
по наблюдение и контрол на морския трафик, задържане на нарушители и откриване и идентифициране 
на ядрени, химически и биологични средства и обмен на информация в реално време. С проекта ще се 
повишат способностите на ВМС за водене на борба с надводен противник на дистанции зад пряката ради-
олокационна видимост чрез придобиването на противокорабен комплекс с голяма дистанция на стрелба 
и добри възможности за пробив на средствата за противовъздушна отбрана (ПВО) и радиоелектронна 
борба на противника.
Дейностите в обхвата на Проект за инвестиционен разход са, както следва:
– Доставка на два многофункционални модулни патрулни кораба;
– Доставка на първоначален комплект ЗИП и резервни части;
– Обучение на екипажите на двата кораба;
– Интегрирана логистична поддръжка (за период от 3 години).
3.1. Основни изисквания към многофункционалните модулни патрулни кораби
Бойните кораби, предвидени за придобиване, трябва да отговарят на изискванията за многофункцио-
нален модулен патрулен кораб, способен да изпълнява свойствените си задачи и да е съвместим с кора-
бите на НАТО. 	Основните документи, посочващи изискванията, са следните:
– ACO Forces Standards (AFS), Vol. VIII, Maritime Evaluation Manual (MAREVAL), dated 12 July 2017;
– ACO Forces Standards Volume IV – Maritime Forces Standards, dated 23 October 2017;
– Bi-SC Agreed Capability Codes and Capability Statements, dated 21 March 2016.
Конструкцията, дизайнът и пропулсивната уредба на кораба трябва да осигуряват:
– автономност от минимум 7 денонощия самостоятелно плаване (вода и провизии за 14 денонощия);
– далечина на плаване не по-малка от 3000 морски мили при икономична скорост 14 възела;
– максимална скорост не по-малка от 22 възела и поддържане на скорост 12 възела при море 5 бала;
– екипаж от 60 до 80 души (без екипажа на вертолета, техническия персонал за него и бординг група 
от силите за специални операции);
– възможност за настаняване на допълнителен личен състав от минимум 25 души;
– базиране и опериране с вертолет (площадка за кацане, фиксиран хангар и необходимите системи за 
1 бр. вертолет тип AS 565MB „Panther“);
– изпълнение на свойствените задачи в условията на използване на ядрено, химическо и биологическо 
оръжие (ЯХБО);
– приемане и предаване на течни и твърди товари на ход;
– удовлетворяване изискванията за проектиране и строеж на военни кораби клас „Корвета“ на кла-
сификационна организация, член на IACS (International Association of Classification Societies) от държава, 
член на НАТО (Bureau Veritas, Lloyds Register, American Bureau of Shipping), което означава одобрение на